钦定古今图书集成/理学汇编/字学典/第156卷 > 《屠隆考槃馀事》 > 《涤砚》
## 钦定古今图书集成/理学汇编/字学典/第156卷 > 《屠隆考槃馀事》 > 《涤砚》

日用砚须日涤去其积墨败水，则墨光莹润，若过一
二日，则墨色差减。春夏二时，霉溽蒸湿，使墨积久，则
胶泛滞笔，又能损砚精彩，尤须频涤。以萆麻子擦砚
滋润，不得以滚汤涤砚，不可以毡片、故纸揩抹，恐毡
毛纸屑以混墨色。端溪有洗砚石绝佳，今以皂角清
水涤之为妙。或以半夏切片擦砚，极去滞墨，或以丝
瓜穰涤洗，或以莲房壳涤洗，去垢起滞，又不伤砚，绝
佳。大忌滚水磨墨，荼亦不可尢，不宜令顽童持洗